Boek: SAUK 1936 – 1995 | Maroela Media
Boek: SAUK 1936 – 1995
Dié boek neem die geskiedenis van die eerste 59 jaar van die SAUK se bestaan, vanaf 1936 tot 1995, onder die loep. Harmse kyk na die ontstaan van openbare uitsending, die missie en doelwitte daarvan en waarom dit hersien moet word.
Die politieke element word ook bespreek: Watter soort stut was die SAUK vir apartheid? Watter rol het die SAUK gespeel as sleutelspeler in die transformasieproses? Daar word ook gekyk na politieke inmenging en aanstellings wat direk uit die uitsaaiminister se staatsdepartement gemaak is.
Wynand Harmse is 'n voormalige finansiële bestuurder en 'n voormalige hoof van die SAUK. Hy skryf met gesag danksy baie jare se ondervinding in die topbestuur van die SAUK en deeglike navorsing.